19/06/2014 | Administración LocalMunicipal
Santiago de Compostela
Auditorio de Galicia
Acordo de adhesión do persoal do organismo autónomo local de carácter administrativo Auditorio de Galicia ao convenio colectivo e acordo regulador do persoal ao servizo do Concello de Santiago de Compostela

ACORDO DE ADHESIÓN DO PERSOAL DO ORGANISMO AUTÓNOMO LOCAL DE CARÁCTER ADMINISTRATIVO AUDITORIO DE GALICIA AO CONVENIO COLECTIVO E ACORDO REGULADOR DO PERSOAL AO SERVIZO DO CONCELLO DE SANTIAGO DE COMPOSTELA REUNIDOS Na Casa do Concello de Santiago de Compostela, o día 4 de xuño de 2014, don Ángel Currás Fernández, alcalde do Concello de Santiago e presidente do Consello Reitor do Auditorio de Galicia, don José Víctor Carou Fernández, director-xerente do Auditorio de Galicia, e don Manuel Rogelio Fernández García, delegado sindical dos traballadores de dito organismo, EXPOÑEN Que o Auditorio de Galicia é un Organismo Autónomo Local de carácter administrativo dependente do Concello de Santiago de Compostela. Que o Auditorio de Galicia ten encomendada a actividade da Concellería de Cultura do Concello de Santiago de Compostela, por resolución publicada no BOP n.º 222, de venres 24 de setembro de 2004, acordada polo pleno da corporación municipal na sesión extraordinaria que tivo lugar o 15 de abril de 2004. Que o Auditorio de Galicia como Concellería de Cultura e a representación sindical consideran apropiado e adecuado a aplicación da normativa laboral vixente no Concello de Santiago de Compostela ao servizo do Auditorio de Galicia. Que o Consello Reitor do Auditorio de Galicia aprobou en sesión do 3 de xuño de 2014 a sinatura da adhesión a este convenio e a súa publicación e tramitación. Que as partes se recoñecen reciprocamente capacidade e lexitimación abondo para o obxecto do presente acordo, segundo o disposto no artigo 87 do Estatuto dos Traballadores. ACORDAN PRIMEIRO.–A adhesión ao convenio colectivo e acordo regulador do persoal ao servizo do Concello de Santiago de Compostela (BOP 03/02/2010) e a súa aplicación así como todos os convenios e acordos que con posterioridade se asignen para regular ao persoal ao servizo do Concello de Santiago, incluíndo as masas retributivas e as súas actualizacións, a efectos retroactivos, se houbese lugar, para o persoal do Auditorio de Galicia. SEGUNDO.–Aceptar o cadro de persoal vixente do Auditorio de Galicia. TERCEIRO.–As partes conveñen que coa entrada en vigor deste acordo quede sen efectos calquera acordo ou convenio anterior de aplicación ao persoal ao servizo do Auditorio de Galicia. CUARTO.–Inicialmente recoñécense os conceptos de: salario base, antigüidade, pagas extraordinarias e complemento salarial para todo o persoal ao servizo do Auditorio de Galicia. QUINTO.–A entrada en vigor deste acordo de adhesión terá lugar unha vez publicado no BOP. É por iso que, de conformidade co disposto no artigo 92.1 do Estatuto dos Traballadores, subscriben o presente acordo de adhesión ao convenio colectivo e Acordo Regulador do persoal ao servizo do Concello de Santiago de Compostela (BOP 03/02/2010) actualmente vixente con efecto desde a signatura deste documento. ANEXO I HORARIOS ESPECÍFICOS Administración: De 9.00 a 15.00 horas. Actividades: de 19.00 a 23.30 horas. Portería: De 8.00 a 15.00 e de 15.00 a 22.00 horas. Actividades: de 10.00 a 14.00 horas, de 19.00 a 23.30 horas. Mantemento: De 8.00 a 15.00 e de 15.00 a 22.00 horas. Actividades: de 10.00 a 14.00 horas, de 19.00 a 23.30 horas. Vixiancia de exposicións: De 10.00 a 14.00 horas e de 16.00 a 20.00 horas. Limpeza: De 9.00 a 13.00 horas e de 16.00 a 19.00 horas. Actividades: de 10.00 a 14.00 horas, de 19.00 a 23.30 horas. Ángel Currás Fernández Edith Urchipia Vasandani M. Rogelio Fernández García Alcalde de Santiago de Compostela Director-xerente Delegado sindical Presidente Consello Reitor Auditorio de Galicia Auditorio de Galicia Santiago de Compostela, 10 de xuño de 2014. José Víctor Carou Fernández Director-xerente